**Classic– ja Coach- kenttien paikallissäännöt**

1. Ulkona ja kentän ulkorajat

Pelattaessa Classic –kentän reikää 12 väylän oikealla puolella valkoisilla tolpilla merkitty alue on ulkona.

Tolpat ovat ulkorajan merkkejä pelattaessa kyseistä reikää 12. Muita reikiä pelattaessa ne ovat kiinteitä haittoja.

1. Estealueet

B1. Estealueiden reunaparrut kuuluvat estealueeseen. Parrua koskettava pallo on estealueella.

B2. Jos pelaaja ei tiedä onko hänen pallonsa reiän 16 punaisella estealueella (ensimmäinen punainen estealue pelisuunnassa vasemmalla), pelaaja voi pelata varapallon Säännön 18.3 mukaisesti, jota on muokattu seuraavasti:

Pelatessaan varapalloa pelaaja voi käyttää lyönti ja lyöntimatka -vapautusta (ks . Sääntö 17.1d(1)), linjassa taaksepäin -vapautusta (ks . Sääntö 17.1d(2)) tai sivuttaista vapautusta (ks . Sääntö 17.1d(3)).

Pelaajan pelattua varapallon tämän säännön mukaisesti ei hän voi enää käyttää muita Säännön 17.1 mukaisia vaihtoehtoja suhteessa alkuperäiseen palloon.

Päätettäessä milloin varapallosta tulee pelaajan pelissä oleva pallo tai milloin se pitää tai voidaan hylätä Säännöt 18.3c(2) ja 18.3c(3) ovat voimassa, paitsi että:

* Kun alkuperäinen pallo löytyy estealueelta kolmen minuutin etsinnän aikana pelaaja voi valita joko:
	+ pelaamisen jatkamisen alkuperäisellä estealueella olevalla pallolla, jolloin varapalloa ei saa enää pelata. Varapallolla lyötyjä lyöntejä ennen sen hylkäämistä (sisältäen lyönnit ja mahdolliset rangaistuslyönnit, jotka on pelattu yksinomaan tällä pallolla) ei lasketa, tai
	+ pelaamisen jatkamisen varapallolla, jolloin alkuperäistä palloa ei saa pelata.

Jos alkuperäistä palloa ei löydy kolmen minuutin etsinnän aikana JA tiedetään tai on käytännössä varmaa, että pallo on estealueella, varapallosta tulee pelissä oleva pallo.

1. Erityiset ja pakolliset vapautumismenettelyt

C1. Epänormaaleja kenttäolosuhteita ovat (pakollinen vapautuminen säännön 16.1 nojalla):

* kukka- ja pensasistutukset
* kaikki etäisyysmerkit. Merkin poistaminen on kielletty. Mitat ovat viheriön keskelle.

C2. Kentällä olevat isot tai kovat muurahaispesät ovat pelaajan valinnan mukaan joko irrallisia luonnonhaittoja, jotka voi poistaa Säännön 15.1 nojalla, tai kunnostettavia alueita, joista saa vapautua Säännön 16.1 nojalla.

1. Merkintävärit kentällä

Ulkoraja valkoinen

Estealue keltainen

Estealue punainen

Kunnostettava alue sininen paalu, tai sininen tai valkoinen maali

Kielletty pelialue sinivalkoinen paalu

150 metrin mittapaalu keltamusta

Merkintöjen vaikutus alkaa ja loppuu mustapäisiin paaluihin ja jatkuu niistä 90 asteen kulmassa.

**Rangaistus paikallissäännön rikkomisesta:** Kaksi lyöntiä